recursal/SuperWikiNEXT-32B huggingface dataset:
उडुपी का श्रीकृष्ण मठ
श्रीकृष्ण मठ का रथ
**अष्टमठ** (आठ मठ) से आशय भारत के कर्णाटक राज्य के उडुपी नगर में स्थित आठ मठों से है। मध्वाचार्य ने इन आठ मठों की संस्थापना की थी।

ये आठ मठ निम्नलिखित हैं-

* पलिमारु मठ
* अदमारु मठ
* कृष्णापुर मठ
* पुत्तिगे मठ
* शिरूरु मठ
* सोदे मठ
* काणेयूरु मठ
* पेजावर मठ

मध्वाचार्य ने समुद्र में मिली कृष्ण की संस्थापना उडुपी में की। उसके बाद उसकी पूजा के लिये आठ मठों की संस्थापना भी की। उन आठ मठों के पीठाधिति भी बनाये। दो वर्ष में एक वार प्रत्येक मठ को कृष्ण की पूजा का अवसर प्राप्त होता है। इन मठों के नाम उन गाँवों के नाम पर हैं जिनमें मूलतः ये मठ स्थापित किये गये थे। सम्प्रति ये मठ उडुपी नगर में हैं।

पर्याय
------

आरम्भ में आठों मठों के पीठाधिपति कृष्णमठ में ही मिलकर परस्पर चर्चा करके धार्मिक कार्यों का निर्वहन करते थे। प्रत्येक मठ दो मास में एक बार कृष्ण की पूजा का दायित्व निर्वाह करता था। मध्वाचार्य के समय में आरम्भ यह पर्याय पद्धति वादिराजाचार्य के समय तक वैसे ही चलती रही। वादिराजाचार्य ने पर्याय की अवधि दो मास से दो वर्ष कर दी। ऐसा करने का लाभ यह हुआ कि मठों के स्वामियों को दीर्घ प्रवास वा दीर्घ तीर्थयात्रा करने का अवसर प्राप्त होने लगा। तदनन्तर वादिराजाचार्य ने उडुपी नगर की रथवीथी में आठ मठों का निर्माण कराया। उसके बाद से पर्याय का आरम्भ कार्यक्रम अति वैभव पूर्वक होने लगा।

सन्दर्भ
-------
**नतिमापी** (इसमें दिक्सूचक भी है)
दो अक्षों में आनति की माप करने वाला उपकरण
डिजिटल आनतिमापी
**आनतिमापी** (inclinometer या clinometer) एक उपकरण है जिसकी सहायता से गुरुत्व के सापेक्ष किसी वस्तु का झुकाव (नति) मापा जाता है। इसे 'टिल्ट मीटर', 'टिल्ट इंडिकेटर', 'स्लोप गेज', 'प्रवणता मापी' आदि भी कहते हैं। नतिमापी के द्वारा धनात्मक तथा ऋणात्मक दोनों नतियाँ मापी जा सकती हैं।

परिचय
-----

पूर्णत: मुक्त रूप से लटका हुआ चुंबक क्षितिज से जो कोण बनाता है उसे प्रेक्षणस्थल की नति या चुंबकीय डिप कहते हैं। दूसरे शब्दों में, चुंबकीय सदिश (magnetic vector) और क्षैतिज समतल के बीच के कोण को डिप या नति कहते हैं। डिप या नति का निर्धारण करने के लिए जिस उपकरण का प्रयोग किया जाता है उसे **नतिमापी** (Inclinometer) कहते हैं। इस यंत्र से पृथ्वी के चुंबकीय क्षेत्र की क्षितिज से नति तथा कुल बल नापा जा सकता है। चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।

नतिमापी एक पतली, कीलित, यंत्रसंतुलित और क्षैतिज धारुकों (bearings) पर चढ़ी हुई सरल सूई हैं। जब उपकरण के घूर्णन का समतल चुंबकीय याम्योत्तर में हो, तब सूई उस स्थान की परिणामी चुंबकीय क्षेत्र की दिशा में स्थिर हो जाती है और एक ऊर्ध्वाधर वृत्ताकार मापनी का डिप का कोण या नति का संकेत करती है। खान सर्वेक्षण में चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।

प्रयोगशालाओं में काम आनेवाले क्यू (Kew) पैटर्न के डिपवृत्तों में पतले इस्पात का एक चुंबक होता है जिसके साथ गोमेद (agate) क्षुरधारों (knief edges) पर टिके हुए एक सूक्ष्म इस्पात की धुरी की व्यवस्था होती है। यह दो उपयुक्त टेकों पर टिका रहता है जिन्हें चूड़ीदार सिरे की सहायता से उठाया या गिराया जा सकता है। उपकरण का प्रयोग करने के पहले आवश्यक संमजनों के द्वारा धुरी को वृत्ताकार मापनी के केंद्र पर लाना चाहिए। उपकरण के कलेवर को ऊर्ध्वाधर अक्ष के चारों ओर घुमाया जा सकता है और आधार पर स्थित क्षैतिज वृत्ताकार मापनी पर उसका दिगंश (azimuth) पढ़ा जा सकता है। सर्वप्रथम डिपवृत्त को समतल करते हैं और फिर उसे इतना घुमाते हैं कि सूई पूर्णत: ऊर्ध्वाधर (ऊर्ध्वाधर अक्ष पर पठन 90 डिग्री - 90 डिग्री) हो जाए। यह समतल स्पष्ट ही चुंबकीय याम्योत्तर पर लंबवत् होता है। अब इस उपकरण के आधार पर स्थित क्षैतिज मापनी के संकेतानुसार 90 डिग्री घूर्णित करते हैं। इस प्रकार सूई का घूर्णनतल चुंबकीय याम्योत्तर में लाया जाता है। इस अवस्था में ऊर्ध्वाधर मापनी पर सूई का पठन (सुई और क्षितिज के बीच का कोण) उस स्थान की वास्तविक नति या डिप है। एक सेट (set) प्रेक्षण की अवधि में यांत्रिक असंतुलन के अवशिष्ट प्रभाव को कम करने के लिए चुंबकीय सूई के चुंबकन की दिशा को कृत्रिम रीति से अनेक बार प्रतिवर्तित (reversed) करते हैं और ऊर्ध्वाधर वृत्त पर स्थापित वर्नियर पैमाने से युक्त सूक्ष्मदर्शियों द्वारा सूई के दोनों सिरों को पढ़ते हैं।

इन्हें भी देखें
---------------

* पृथ्वी का चुम्बकीय क्षेत्र
* साहुल (प्लम्ब-बॉब)
* स्पिरिट लेबिल

बाहरी कड़ियाँ
-------------

* Inclinometer Blog - General Inclinometer Information
**सुरेन्द्र मोहंती** ओड़िया के ऐसे कथाकारों में से हैं जो भारत की स्वतंत्रता के बाद तेज़ी से प्रकाश में आए। अलंकारिक शैली के इस कथाकार की कहानियों के विषयों का क्षेत्र बहुत विस्तृत है। उनका जन्म 1920 में हुआ तथा देहांत 1992 में। अनेक साहित्यिक पुरस्कारों के विजेता सुरेंद्र मोहंती ने कहानियों के अतिरिक्त उपन्यास, यात्रा विवरण, आलोचना, रुपक और जीवनियों की ५० से अधिक पुस्तकें लिखी हैं। महानगरीर रात्रि (महानगर की रात्रि), मालारेर मृत्यु (हंस की मृत्यु), अंध दिगंत (अंधेरा क्षितिज) और महानिबान (महानिर्वाण) उनकी प्रसिद्ध रचनाएँ हैं। उनकी कृति नीलशिला से उन्हें बहुत प्रसिद्धि प्राप्त हुई। उनके प्रसिद्ध कहानी संग्रह हैं यदुबंश ओउ अन्य गल्प (यदुवंश तथा अन्य कहानियाँ), राजधानी ओउ अन्य गल्प (राजधानी तथा अन्य कहानियाँ), कृष्न चूड (मयूरपंख) और रूटी ओऊ चंद्र। ४ अक्टूबर १९८४ में विजयदशमी के दिन स्थापित संबाद नामक उड़िया के सबसे लोकप्रय समाचरपत्र के पहले संपादक सुरेन्द्र मोहंती ही थे। बाद मे वे उसके प्रमुख संपादक भी बने। इनके द्वारा रचित एक उपन्यास *नील शैल* के लिये उन्हें सन् १९६९ में साहित्य अकादमी पुरस्कार (ओड़िया) से सम्मानित किया गया।

सन्दर्भ
-------

1. ↑  "The Short Story" (एचटीएम) (अंग्रेज़ी में). उड़ीसा सरकार. मूल से 11 सितंबर 2007 को पुरालेखित. अभिगमन तिथि 17 अक्तूबर 2007. `|access-date=` में तिथि प्राचल का मान जाँचें (मदद)
2. ↑  "Indian Literature : Oriya" (अंग्रेज़ी में). एचसीआईढाक.ऑर्ग. मूल (एचटीएमएल) से 7 अगस्त 2007 को पुरालेखित. अभिगमन तिथि 17 अक्तूबर 2007. `|access-date=` में तिथि प्राचल का मान जाँचें (मदद)
3. ↑  "संबाद २४ एंड काउंटिंग" (पीएचपी) (अंग्रेज़ी में). उड़ीसामैटर्स.कॉम. अभिगमन तिथि 17 अक्तूबर 2007. `|access-date=` में तिथि प्राचल का मान जाँचें (मदद)
4. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि 11 सितंबर 2016.
1999 की फ़िल्म के लिए, बड़े दिलवाला देखें।

**बड़े दिल वाला** 1983 की बप्पी सोनी द्वारा निर्देशित हिन्दी भाषा की फिल्म है। इसमें प्राण, ऋषि कपूर, टीना मुनीम, अमज़द खान, सारिका, विजय अरोड़ा, अरुणा ईरानी, जगदीप और मदन पुरी शामिल हैं।

संक्षेप
-------

विधुर व्यवसायी श्री सिन्हा (प्राण) दो बेटियों, जूही (सारिका) और रश्मि (टीना मुनीम) के साथ बहुत अमीर जीवन शैली जीते हैं। दोनों विवाह योग्य उम्र की हैं और वह चाहते हैं कि उनकी शादी भी उतने ही धनी परिवारों में हो। जूही को विजय कुमार गुप्ता (ऋषि कपूर) नाम के एक मध्यमवर्गीय युवक से प्यार हो जाता है, जो सिन्हा को बिल्कुल पसंद नहीं आता है। वह दंपति को आशीर्वाद देने से इनकार कर देते हैं, उन्हें मजबूरन भाग जान पड़ता है। 

वर्षों बाद विजय और जूही एक युवा लड़के के माता-पिता बन जाते हैं, मुन्ना। सिन्हा उन्हें माफ कर देते हैं और उन्हें घर लौटने के लिए कहते हैं। जिस ट्रेन में वे यात्रा कर रहे थे वह दुर्घटनाग्रस्त हो जाती है और बचे हुए लोगों में विजय और उनका बेटा हैं। दुखी सिन्हा मुन्ना और विजय का स्वागत करता है, विजय को अपने बेटे के रूप में मानता है, उसे व्यवसाय चलाने के साथ-साथ उसे अपनी संपत्ति का उत्तराधिकारी बनाने का फैसला करता है। जब रश्मि घर लौटती है, तो वह पहले विजय से आशंकित होती है, फिर उसे उससे प्यार हो जाता है। देखें कि क्या होता है जब डॉ. जोशी नाम का एक व्यक्ति जूही को घर लाता है, और इसका असर हर किसी पर पड़ेगा, खासकर जब उन्हें पता चलेगा कि ...

मुख्य कलाकार
------------

* ऋषि कपूर — अमित कुमार सक्सेना / विजय कुमार गुप्ता
* टीना मुनीम — रश्मि सिन्हा
* प्राण — मिस्टर सिन्हा
* सारिका — जूही सिन्हा / जूही गुप्ता
* अरुणा ईरानी — शबनम
* अमज़द खान — भागवत सिंह
* जगदीप — जगानाथ 'जग्गू' प्रसाद श्रीवास्तव
* मदन पुरी — मखनलाल
* रूपेश कुमार — प्रेम
* भारत भूषण — डॉक्टर
* धुमाल — बनवारीलाल
* भूषण तिवारी — शम्भू
* प्रवीण पॉल — कमला 'कमली' श्रीवास्तव

संगीत
-----

सभी गीत मजरुह सुल्तानपुरी द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आज कहीं ना जा" | किशोर कुमार, लता मंगेशकर | 4:30 |
| 2. | "जीवन के दिन" (I) | किशोर कुमार | 5:03 |
| 3. | "आया सनम आया" | किशोर कुमार | 5:45 |
| 4. | "कहो कैसे रास्ता" | किशोर कुमार, लता मंगेशकर | 5:18 |
| 5. | "तुझ में क्या है" | किशोर कुमार, लता मंगेशकर | 5:24 |
| 6. | "जीवन के दिन" (II) | उदित नारायण, लता मंगेशकर | 4:25 |
| 7. | "जीवन के दिन" (III) | उदित नारायण, बालिका प्रीति, लता मंगेशकर | 5:50 |

सन्दर्भ
-------

1. ↑  "Bday Spl: परी कथा सी है टीना अंबानी की लाइफ, जानिए उन से जुड़ी रोचक बातें..." *नवोदय टाइम्स*. 11 फरवरी 2019. अभिगमन तिथि 21 फरवरी 2019.

बाहरी कड़ियाँ
-------------

*बड़े दिल वाला*  इंटरनेट मूवी डेटाबेस पर
असा मैक्सवेल थॉर्नटन फर्र बटरफील्ड एक अंग्रेजी अभिनेता हैं। उन्हें तीन ब्रिटिश इंडिपेंडेंट फिल्म अवार्ड्स, दो क्रिटिक्स चॉइस अवार्ड्स, दो सैटर्न अवार्ड्स और तीन यंग आर्टिस्ट अवार्ड्स के लिए नामांकन प्राप्त हुआ है।

2019 में, बटरफ़ील्ड ने नेटफ्लिक्स कॉमेडी-ड्रामा सीरीज़ सेक्स एजुकेशन के मुख्य किरदार का नेतृत्व करना शुरू किया।

प्रारंभिक जीवन
--------------

आसा मैक्सवेल थॉर्नटन फ़र बटरफ़ील्ड का जन्म 1 अप्रैल 1997 को इस्लिंगटन, लंदन, इंग्लैंड में हुआ था, और वह जैकलिन फ़ार, एक मनोवैज्ञानिक और सैम बटरफ़ील्ड, एक विज्ञापन कॉपीराइटर के पुत्र हैं। उन्होंने स्टोक न्यूिंगटन स्कूल से शिक्षा प्राप्त की थी।

आजीविका
-------

बटरफ़ील्ड ने यंग एक्टर्स थिएटर इस्लिंगटन में सात साल की उम्र में अभिनय करना शुरू किया। बाद में, उन्होंने 2006 के टेलीविजन नाटक आफ्टर थॉमस और 2007 की फिल्म सन ऑफ रेम्बो में छोटी भूमिकाएँ निबाही।

2018 में, बटरफ़ील्ड को नेटफ्लिक्स कॉमेडी-ड्रामा सीरीज़ सेक्स एजुकेशन में ओटिस मिलबर्न की मुख्य भूमिका का रोल मिला।

संदर्भ
------

1. ↑  "The Boy in the Striped Pajamas (2008) The Cast". *web.archive.org*. 2009-01-31. मूल से 31 जनवरी 2009 को पुरालेखित. अभिगमन तिथि 2023-03-14.
2. ↑  Clarke, Cath (2010-07-22). "Act your age: the new wave of high-powered child stars". *The Guardian* (अंग्रेज़ी में). आइ॰एस॰एस॰एन॰ 0261-3077. अभिगमन तिथि 2023-03-14.
3. ↑  "hubertburdamediauk.com". *ww38.hubertburdamediauk.com*. अभिगमन तिथि 2023-03-14.
4. ↑  White, Peter (2018-05-17). "Gillian Anderson & Asa Butterfield Join Netflix Dramedy 'Sex Education'". *Deadline* (अंग्रेज़ी में). अभिगमन तिथि 2023-03-14.
आइ: एस:ओ की चिंह। 
अन्तर्राष्ट्रीय मानक **ISO 80000** या **IEC 80000** (यह इसपर निरभर करता है, कि मानक हेतु वस्तु विशेष जिस प्रभार के अन्तर्गत आती है, उसका अनुरक्षक कुन सी अन्तर्राष्ट्रीय संस्था है अन्तर्राष्ट्रीय मानक संगठन या अन्तर्राष्ट्रीय विद्युततक्नीकी आयोग), ISO 31 और IEC 60027 का उत्तराधिकारी है। यह भौतिक इकाइयों के प्रयोग और मापन की इकाइयों की, एवं उनमें संलग्न सूत्रों की सर्वाधिक प्रशंसित शैली संदर्शिका है। यह वैज्ञानिक और शैक्षिक प्रलेखों में विश्वव्यापी प्रयुक्त होती है। अधिकतर देशों में गणित विज्ञान की पाठ्य पुस्तकों एवं विश्वविद्यालयों में इसका पूर्ण पालन किया जाता है।

ISO/IEC 80000 मानक समूह अभी प्रगतिशील ही है और इसके कुछ ही भाग अभी तक 2008 के संस्करण में प्रकाशित हुए हैं। यह भी प्रस्तावित है, कि SI के संग प्रयुक्त होने वाली मात्राएं और समीकरणों को अन्तर्राष्ट्रीय मात्रा प्रणाली कहा जाये.

इसके भाग
--------

"मात्राएं और इकाइयाँ" का मानक 14 भागों में आयेगा:

* ISO 80000-1: सामान्य (पूर्व ISO 31-0 और IEC 60027-1)
* ISO 80000-2: गणितीय चिह्न, जो प्राकॄतिक विघ्यान और प्रौद्योगिकी में प्रयुक्त होते हैं (पूर्व ISO 31-11)
* ISO 80000-3: अंतरिक्ष और समय (formerly ISO 31-1 and ISO 31-2)
* ISO 80000-4: याँत्रिकी (formerly ISO 31-3)
* ISO 80000-5: ऊष्मगतिकी (formerly ISO 31-4)
* IEC 80000-6: विद्युतचुम्बकत्व (formerly ISO 31-5)
* ISO 80000-7: प्रकाश
* ISO 80000-8: धवनि संबंधित
* ISO 80000-9: भौतिक रसायनिकी और आण्विक भौतिकी
* ISO 80000-10: परमाण्विक और नाभिकीय भौतिकी
* ISO 80000-11: विशेष संख्याएं
* ISO 80000-12: सॉलिड स्टेट भौतिकी
* IEC 80000-13: सूचना विज्ञान और प्रौद्योगिकी (पूर्व उपखण्ड 3.8 और 3.9 : IEC 60027-2:2005)
* IEC 80000-14: टेलीबायोमेट्रिक्स, मानवी शरीर क्रिया विघ्यान से सम्बन्धित

इन्हें भी देखें
---------------

* SI – अन्तर्राष्ट्रीय इकाई प्रणाली
* BIPM – SI इकाइयों पर उपलब्ध मुक्त सूचना प्रकाशित करता है।

बाहरी कडि़याँ
-------------

* ISO TC12 मानक – मात्राएं, इकाइयाँ, चिह्न और अंतरण कारक
**बबेसिओसिस** (Babesiosis) पशुओं में होने वाला रोग है जो रक्त प्रोटोज़ोआ के कारण होता है जो एककोशिकीय जीव है। यह मलेरिया-जैसा रोग है जो बबेसिया (Babesia) नामक प्रोटोजोवा के संक्रमण के कारण होता है। स्तनपोषी जीवों में ट्राइपैनोसोम (trypanosomes) के बाद बबेसिया दूसरा सबसे अधिक पाया जाने वाला रक्त परजीवी है। मनुष्यों में यह रोग बहुत कम पाया जाता है। 

बबेसिया प्रजाति के प्रोटोज़ोआ पशुओं के रक्त में चिचडियों (किलनी या कुटकी/ticks) के माध्यम से प्रवेश कर जाते हैं तथा वे रक्त की लाल रक्त कोशिकाओं में जाकर अपनी संख्या बढ़ने लगते हैं जिसके फलस्वरूप लाल रक्त कोशिकायें नष्ट होने लगती हैं। लाल रक्त किशिकाओं में मौजूद हीमोग्लोबिन पेशाब के द्वारा शरीर से बाहर निकलने लगता है जिससे पेशाब का रंग कॉफी के रंग का हो जाता है। कभी-कभी पशु को खून वाले दस्त भी लग जाते हैं। इसमें पशु खून की कमी हो जाने से बहुत कमज़ोर हो जाता है पशु में पीलिया के लक्षण भी दिखायी देने लगते हैं तथा समय इलाज ना कराया जाय तो पशु की मृत्यु हो जाती है।

बबेसिया का जीवनचक्र

उपचार व रोकथाम
--------------

यदि समय पर पशु का इलाज कराया जाये तो पशु को इस बीमारी से बचाया जा सकता है। इसमें बिरेनिल के टीके पशु के भार के अनुसार मांस में दिए जाते हैं तथा खून बढाने वाली दवाओं का प्रयोग कियस जाता है। इस बीमारी से पशुओं को बचाने के लिए उन्हें चिचडियों के प्रकोप से बचना जरूरी है क्योंकि ये रोग चिचडियों के द्वारा ही पशुओं में फैलता है।
**अमीबी प्रवाहिका** (Amoebiasis या amoebic dysentery) एक संक्रमण है जो एन्टअमीबा (Entamoeba) समूह के किसी भी अमीबा द्वारा हुई हो। 

अमीबी प्रवाहिका 'एंटअमीबा हिस्टोलिटिका' नामक अमीबा के बड़ी आंत में पहुंचने और वहां घाव कर देने से होता है। इस घाव से रक्त निकलता है जो आंव के साथ मल मार्ग से, मरोड़ के साथ निकलता है। यह प्रायः युवावस्था में होता है। इसका आक्रमण आकस्मिक नहीं, बल्कि धीरे-धीरे होता है। दीर्घकालीन जीर्ण रोग है ।

इस रोग में प्रायः ज्वर नहीं होता है और इसमें विषाक्तता एवं घातकता नहीं होती। यह रोग दवा, इलाज से दब जाता है, ठीक हो जाता है और थोड़ी सी बदपरहेजी होने पर फिर प्रकट हो जता है। इस तरह वर्षों तक पीछा नहीं छोड़ता।

अमीबी प्रवाहिका होने पर अतिसार की अपेक्षा कोष्ठबद्धता की स्थिति ज्यादातर पाई जाती है। कभी-कभी पतला दस्त भी होता है और दस्तों की संख्या घटती-बढ़ती रहती है। दस्त में आंव और खून आता रहता है, शरीर में आलस्य बना रहता है और रोगी दुबला होने लगता है।

मल में एंटअमीबा हिस्टोलिटिका का मिलना और यकृत में विकार होना इस रोग के प्रमुख लक्षण हैं।

**तीव्र प्रवाहिका** (एक्यूट डीसेण्ट्री): तेज मरोड़ व दर्द के साथ दिन में कई बार दस्त होता है, जिसमें आंव और खून भी होता है। शौच आने से पहले और शौच करने के बाद देर तक पेट में मरोड़ होती रहती है, दर्द होता है, पेट के दोनों तरफ दबाने से कष्ट होता है।
**सुनीता** 1927 में रचित मगही भाषा का पहला उपन्यास है। इसकी रचना नवादा (बिहार) के मोख्तार बाबू जयनाथ पति ने की थी। उपन्यास की कथावस्तु सामाजिक रूढ़ि बेमेल विवाह और उसका नकार है। सामाजिक वर्जना को तोड़ने और अंतरजातीय विवाह संबंध की वकालत करने वाले नायिका केन्द्रित इस उपन्यास को प्रकाशन के बाद समाज के उच्च जातियों का जबरदस्त विरोध का सामना करना पड़ा था। वर्तमान में इस उपन्यास की एक भी प्रति उपलब्ध नहीं है।

उपन्यास की कथावस्तु
-------------------

‘सुनीता’ 1930 के दशक में लिखा गया एक सामाजिक और क्रांतिकारी उपन्यास है। उपन्यास की नायिका सुनीता एक उच्च जाति वाले एक सभ्रांत परिवार की लड़की है। परिवार वाले उसका विवाह एक जाति-समाज के एक धनी लेकिन वृद्ध व्यक्ति से कर देते हैं। सुनीता इस अनमेल विवाह को पसंद नहीं करती है। बचपन से ही उसका लगाव गांव के एक निम्न जाति के लड़के के साथ रहता है जो युवावस्था में आपसी प्रेम में परिणत हो चुका है। वह परिवार-समाज द्वारा की गई शादी का बंधन तोड़कर अपने निम्न जातीय प्रेमी के चली जाती है। सुनीता का यह कदम उसके परिवार-समाज को बर्दाश्त नहीं होता है। उसके बिरादरी वाले कचहरी में मुकदमा दायर कर सुनीता और उसके प्रेमी को दंडित कराना चाहते हैं। सुनीता इस सामाजिक और कानूनी हमले का प्रतिवाद करती है। बड़ी बहादुरी से वह समाज और मुकदमे का सामना करती है और अंततः विजयी होती है।

उपन्यास की आलोचना
-----------------

‘सुनीता’ उपन्यास पर पहली परिचयात्मक समीक्षा सुप्रसिद्ध भाषाविद् सुनीति कुमार चटर्जी ने लिखी है। अप्रैल 1928 के ‘द मॉडर्न रिव्यू’ में वे लिखते हैं, ‘दक्षिण बिहार की मगही भाषा में अपनी तरह का यह पहला प्रकाशन है जिसके द्वारा हमारे समक्ष एक भयावह सामाजिक बुराई का उद्घाटन होता है। मगही समाज के जिन कुछ पहलुओं की तस्वीर इस कहानी में चित्रित की गई है, निःसंदेह वे अत्यंत विश्वनीय हैं, लेकिन इसमें चरित्रों का बहुत अधिक विकास नहीं हो सका है। यह एक छोटा-सा काम है परंतु प्राथमिक तौर पर भाषाई दृष्टि से बेशकीमती है। ...एक कृति के रूप में इस मौजूदा प्रयास को आने वाले दिनों में भारतीय भाषा और सामाजिक नृवंशविज्ञान के छात्रा निश्चित रूप से याद करेंगे क्योंकि इसमें भाषाई और सामाजिक तथ्यों का संग्रहण है।’

इन्हें भी देखें
---------------

* जयनाथ पति
* फूल बहादुर : मगही का पहला उपलब्ध उपन्यास
* खाँटी किकटिया : मगही का नवीनतम उपन्यास
* मगही साहित्यकार

सन्दर्भ
-------


1. ↑  रासबिहारी पांडेय, मगही साहित्य व साहित्यकार, लोकसाहित्य संगम, 1976
2. ↑  Bindeshwari Prasad Sinha, Kayasthas in Making of Modern Bihar, Impression Publication, 2003, p 252
3. ↑  मगही साहित्य का इतिहास, मगही अकादमी, 1998
4. ↑  मुख बंध, ‘फूल बहादुर’, दूसरा संस्करण, 1974
5. ↑  ‘द मॉडर्न रिव्यू’, अंक 43, अप्रैल 1928, कलकत्ता विश्वविद्यालय, कलकत्ता, पृष्ठ 430
**अमीर सूरी** ( फ़ारसी: امیر سوري) 9 वीं शताब्दी से 10 वीं शताब्दी तक ग़ोरी राजवंश का राजा था। वह घुरिद राजा अमीर बंजी का वंशज था, जिसके शासन को अब्बासिद खलीफा हारून अल-रशीद ने वैध ठहराया था। आमिर सूरी को सैफारिड शासक याक़ूब इब्न अल-लेथ अल-सफ़र से लड़ने के लिए जाना जाता है, जो घुरस को छोड़कर खुरसान को जीतने में कामयाब रहे।बाद में अमीर सूरी को उनके बेटे मुहम्मद इब्न सूरी ने सफलता दिलाई। हालाँकि अमीर सूरी ने एक अरबी उपाधि पहनी थी और उनके बेटे का इस्लामिक नाम था, वे दोनों  बौद्ध थेऔर आसपास के मुस्लिम लोगों द्वारा  पगान माना जाता था, और यह केवल मुहम्मद के बेटे अबू अली इब्न मुहम्मद के शासनकाल के दौरान हुआ था कि घुरिद वंश एक इस्लामिक राजवंश बन गया था।

घुरिदों की उत्पत्ति घोरिस्तान के पहाड़ों से हुई थी, और इन्हें कई जनजातियों में विभाजित किया गया था, जिनमें से शांसाबनी जनजाति का सबसे अधिक अधिकार था।

अबूएल-फदल बहाईकी, गजनवीद युग के प्रसिद्ध इतिहासकार, ने अपनी पुस्तक तारिख-ए बेहाकी में पृष्ठ ११ पर लिखा है: "सुल्तान गजनी का मसूद ने ग़रीस्तान के लिए प्रस्थान किया और घोर के दो लोगों के साथ अपने सीखा साथी को इस व्यक्ति और उस क्षेत्र के लोगों के बीच व्याख्याकारों के रूप में भेजा। "

सन्दर्भ
-------

1. 1 2  Medieval India Part 1 Satish Chandra Page 22
2. ↑  *History of Civilizations of Central Asia*, C.E. Bosworth, M.S. Asimov, p. 184.

स्रोत
-----

* C. Edmund, Bosworth। (2001)। "GHURIDS". *Encyclopaedia Iranica, Online Edition*।  अभिगमन तिथि: 3 May 2014
* Bosworth, C. E. (1968). "The Political and Dynastic History of the Iranian World (A.D. 1000–1217)". प्रकाशित Frye, R. N. (संपा॰). *The Cambridge History of Iran, Volume 5: The Saljuq and Mongol periods*. Cambridge: Cambridge University Press. पपृ॰ 1–202. आई॰ऍस॰बी॰ऍन॰ 0-521-06936-X.

- Edward Balfour - Google Books

|
|  |
| पूर्वाधिकारीअनजान | **मलिक ग़ोरी राजवंश**9 वीं सदी-10 वीं सदी | उत्तराधिकारीमुहम्मद इब्न सूरी |
उदासीन रूप में α-अमीनो अम्ल की संरचना
**अमीनो अम्ल** कार्बनिक यौगिक होते हैं जिनमें इसके एक ही कार्बन (α-कार्बन) पर एक अमीनो समूह व एक कार्बोक्सिलिक अम्ल समूह प्रतिस्थापित होते हैं। इस कारण इन्हें α-अमीनो अम्ल कहते हैं। ये प्रतिस्थापित मेथेन हैं। चार प्रतिस्थापी समूह चार संयोजकता स्थल से जुड़े रहते हैं। ये समूह हाइड्रोजन, कार्बोक्सिलिक अम्ल समूह, अमीनो समूह तथा भिन्न परिवर्तनशील समूह, जिसे R समूह से व्यक्त करते हैं, पाए जाते हैं। R समूह की प्रकृति के आधार पर अमीनो अम्ल अनेक प्रकार के होते हैं फिर भी प्रोटीन में उपलब्धता के आधार पर ये 22 प्रकार के होते हैं। प्रोटीन के अमीनो अम्लों में R समूह, हाइड्रोजन (ग्लाइसीन), मेथिल समूह ( ऐलनीन), हाइड्रोक्सिमेथिल (सेरीन) आदि हो सकते हैं। 

अमीनो अम्लों के भौतिक व रासायनिक गुण मुख्यतः अमीनो, कार्बोक्सिल व R क्रियात्मक समूह पर निर्भर है। अमीनों व कार्बोक्सिल समूहों की संख्या के आधार पर अम्लीय (ग्लूटामिक अम्ल), क्षारीय (लाइसिन) और उदासीन (वैलीन) अमीनो अम्ल होते हैं। इसी प्रकार ऐरोमेटिक अमीनो अम्ल (टाइरोसीन, फेनिलैलनीन, ट्रिप्टोफैन) होते हैं। अमीनो अम्लों का एक विशेष गुण यह हैं कि अमीनो व कार्बोक्सिलिक अम्ल समूह आयनन प्रकृति के होते हैं, अतः विभिन्न PH वाले विलयनों में अमीनो अम्लों की संरचना परिवर्तित होती रहती हैं।

वर्गीकरण
--------

अमीनो अम्ल में अमीनो तथा कार्बोक्सिलिक अम्ल प्रकार्यात्मक समूह उपस्थित होते हैं। कार्बोक्सिल समूह के सन्दर्भ में अमीनो समूह की आपेक्षिक स्थितियों के आधार पर अमीनो अम्लों को α, β, γ, δ आदि में वर्गीकृत किया जा सकता है। प्रोटीन के जलीय विश्लेषण से केवल α-अमीनो अम्ल ही प्राप्त होते हैं। इनमें अन्य प्रकार्यात्मक समूह भी उपस्थित हो सकते हैं।

अमीनो अम्लों को उनके अण्वों में उपस्थित अमीनो तथा कार्बोक्सिलिक अम्ल समूहों की आपेक्षिक संख्या के आधार पर अम्लीय क्षारीय अथवा उदासीन वर्गों में वर्गीकृत किया गया है। अमीनो तथा कार्बोक्सिलिक अम्ल समूहों की समान संख्या अमीनो अम्ल की प्रकृति को उदासीन बनाती है। कार्बोक्सिलिक अम्ल समूहों की अपेक्षा अमीनो समूहों को संख्या अधिक होने पर यह क्षारीय तथा कार्बोक्सिलिक अम्ल समूहों की संख्या अमीनों समूहों की संख्या से अधिक होने पर यह अम्लीय होते हैं जो अमीनो अम्ल शरीर में संश्लेषित हो सकते हैं उन्हें अनावश्यक अमीनो अम्ल कहते हैं। जबकि वे अमीनो अम्ल जो शरीर में संश्लेषित नहीं हो सकते तथा जिनको भोजन में लेना आवश्यक है, आवश्यक अमीनो अम्ल कहलाते हैं।

सन्दर्भ
-------



| * दे
* वा
* सं
जीवविज्ञान के मुख्य उप-क्षेत्र |
| --- |
| शरीर संरचना विज्ञान **·**  अंतरिक्षजैविकी **·**  जैवरासायनिकी **·**  जैवसूचना विज्ञान **·**  जैवसांख्यिकी **·**  पादप विज्ञान **·**  कोशिका विज्ञान **·**  क्रोनोबायोलॉजी **·**  विकासशील जीव विज्ञान **·**  पारिस्थितिकी **·**  महामारी विज्ञान **·**  जैवविकास विज्ञान **·**  अनुवांशिकी **·**  जीनोमिक्स **·**  मानव विज्ञान **·**  इम्म्युनोलॉजी **·**  सागरीय विज्ञान **·**  सूक्ष्मजैविकी **·**   आण्विक जैविकी **·**  न्यूरोसाइंस **·**  पोषण विज्ञान **·**  जीवन का उद्गम **·**  जीवाश्मविज्ञान **·**  परजीवविज्ञान **·**  विकृति विज्ञान **·**  शरीर क्रिया विज्ञान **·**  सिस्टम्स बायोलॉजी **·**  टैक्सोनॉमी **·**  प्राणी विज्ञान **·** जैवप्रौद्योगिकी |  |
**सुनीता कृष्णन** (जन्म-१९७२), एक भारतीय सामाजिक कार्यकर्ता, मुख्य कार्यवाहक व प्रज्वला के सह संस्थापक है। यह एक गैर सरकारी संघठन है जों यौन उत्पीड़न वाले पीड़ितों को समाज में बचाते है, पुनर्वास कराते व पुनर्गठन करते हैं। कृष्णन मानव तस्करी और सामाजिक नीति के छेत्र में काम करती हैं। उनकी संस्था, प्रज्वला देश के सबसे बड़े पुनर्वास घरो में से एक है वहाँ बच्चों और महिलाओ को आश्रय दिया जाता है। वह एनजीओ संस्थानों की मदद से कोशिश कर रहे हैं के सयुक्त रूप से महिलाओ और बच्चो के लिए सुरक्षात्मक व पुनर्वास सेवाए दे सके। उन्हें २०१६, में भारत के चौथे उच्चतम नागरिक पुरुस्कार- पदमश्री से नवाज़ा गया। 

सुनीताकृष्णन1

प्रारंभिक जीवन
--------------

कृष्णन का जन्म बुन्ग्लुरु के पालक्कड़ मलयाली माता पिता, राजा कृष्णन और नलिनी कृष्णन के घर हुआ था। एक जगह से दूसरी जगह यात्रा कर कर के वह भारत का अधिकाँश हिस्सा देख चुकी थी।
उनके पिता सर्वेक्षण विभाग में काम करते थे जों पूरे देश के लिए नक़्शे बनाते है। 
उनके अंदर सामाजिक कार्य के लिए जूनून तभी से प्रकट हो चूका था जब उन्होंने ८ साल की उम्र से मानसिक रूप से चुनोतिपूर्ण बच्चो को नृत्य सीखना शुरू किया। १२ वर्ष की आयु में वह वंचित बच्चो के लिए स्कूल चलती थी। १५ वर्ष की आयु में कृष्णन के साथ एक अभियान में काम करते हुए उन्हें बलात्कार का सामना करना पड़ा। इस घटना के बाद जों भी वह आज कर रही है उन्हें उससे बहुत ताकत मिली। 
कृष्णन ने भूटान और बंगलौर के केंद्र के स्चूलो में शिक्षा प्राप्त की। बंगलोर में सेंट जोसफ कॉलेज से पर्यवरण विज्ञान में स्नातक करके उन्होंने मंगलोर से एमएसदुब्लू (चिकित्सा और मनोरोग) की शिक्षा पूरी की।

कैरियर
------

### प्रज्वला

हैदराबाद(१९९६), में लाल बत्ती इलाके महबूब की गली में रहने वाले सेक्स वर्कर्स को हटाया गया। इसके नतीज़तन हजारो महिलाये जों वेश्यावृत्ति के चंगुल में पकडे गए वो बेघर हो चुके थे। एक मिशनरी में सामान विचारधारा वाले व्यक्ति से मिल के, दूसरी पीढ़ी को तस्करी होने से रोकने से बचने के लिए उन्होंने खाली वेश्यालय में एक स्कूल शुरू कर दिया। 
आज प्रज्वला ५ स्तंभों पर आधारित है- रोकथाम, बचाव, पुनर्वास, पुनर्मिलन और वकालत। संघठन पीड़ितों के लिए नैतिक, वीत्त्ये, कानूनी और सामाजिक समर्थन प्राप्त करता है और यह सुनिशिचित करता है कि अपराधियों को न्याय के लिए लाया जाये। आज तक प्रज्वला ने १२,००० से अधिक जीवीत बचे लोगो को बचाया, पुनर्वास व सेवा की हैं और परिचालन के पैमाने पे उन्हें दुनिया का सबसे बड़ा एंटी-ट्रैफिकिंग आश्रय बना दिया हैं।

सन्दर्भ
-------

1. ↑  "Gang-rape survivor makes a film on her trauma, runs home for those exploited". IBN Live. Retrieved 2013-03-07
2. ↑  "Keeping hope alive Real-life hero". The Hindu. 30 July 2009. Retrieved 10 July 2016.
3. ↑  "Hyderabad activist enables sex workers start life afresh". Business Standard. Retrieved 2007-09-25
**अली नासिर मुहम्मद** (जन्म 31 दिसंबर 1939, मुदियाह यमन का मुतावक्किलाइट साम्राज्य) , दक्षिण यमन के एक राजनेता हैं। 1980 और 1986 के बीच वह यमनी सोशलिस्ट पार्टी के महासचिव थे। दो बार दक्षिण यमन के राष्ट्रपति और एक बार प्रधान मंत्री। उन्होंने 2 अगस्त 1971 से 14 फरवरी 1985 तक प्रधान मंत्री के रूप में और 26 जून 1978 से 27 दिसंबर 1978 तक राष्ट्रपति परिषद के अध्यक्ष के रूप में कार्य किया।अप्रैल 1980 में, दक्षिण यमनी के राष्ट्रपति अब्दुल फत्ताह इस्माइल ने इस्तीफा दे दिया और मास्को चले गए। उनके उत्तराधिकारी अली नासिर मुहम्मद थे जिन्होंने उत्तरी यमन और पड़ोसी ओमान दोनों के प्रति कम हस्तक्षेपवादी रुख अपनाया। 13 जनवरी, 1986 को अदन में अली नासिर के समर्थकों और लौटे इस्माइल, दक्षिण यमन गृहयुद्ध के समर्थकों के बीच एक हिंसक संघर्ष शुरू हुआ। लड़ाई एक महीने से अधिक समय तक चली और इसके परिणामस्वरूप हजारों लोग हताहत हुए, अली नासिर का निष्कासन, और इस्माइल की मृत्यु हुई। मुहम्मद का कार्यकाल 21 अप्रैल 1980 से 24 जनवरी 1986 तक चला था। अपदस्थ अली नासिर सहित लगभग 60,000 लोग उत्तरी यमन भाग गए थे। वह हैदर अबू बक्र अल-अत्तास द्वारा सफल हुआ था।

यह सभी देखें
============

* रूसी अनुसाम्यवद (2006) - रूसी टीवी राजनीतिक जासूसी धारावाहिक: पहले चार दृश्य अली नासिर मुहम्मद और वाईएसपी में विपक्ष के बीच अदन 1986 गृहयुद्ध का काल्पनिक संस्करण दे रहे हैं।
* साम्यवाद
* येमेनी सोशलि
* यूएसएसआर और दक्षिण यमन संबंधस्ट पार्टी

  

सन्दर्भ
-------

1. ↑  "दक्षिण यमन के प्रधान मंत्री". अभिगमन तिथि 7 मई 2022.
2. ↑  "दक्षिण यमन ने राष्ट्रपति की जगह ली; 2 वर्ष से कम का कार्यालय धारित". न्यूयॉर्क टाइम्स. अभिगमन तिथि 22 अप्रैल 2022.
3. ↑  "दक्षिण यमन ने युद्ध में पूर्व प्रमुख की मौत की रिपोर्ट दी". न्यूयॉर्क टाइम्स. अभिगमन तिथि 11 फरवरी 2022.
4. ↑  "दक्षिण यमन के प्रमुख को प्रस्थान करने के लिए कहा गया है:". अभिगमन तिथि 19 जनवरी 2022.

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 29494292
* एल॰सी॰सी॰एन॰: nr2006008971
* आई॰एस॰एन॰आई: 0000 0000 5287 2012
* जी॰एन॰डी॰: 1021151645

 |
**भगवानदास मूलचंद लुथरिया** (1944 - 12 मई 2014) उर्फ ​​**सुधीर** हिन्दी सिनेमा के एक अभिनेता थे। उन्हें अमिताभ बच्चन के साथ फिल्म सत्ते पे सत्ता में उनकी भूमिका के लिए जाना जाता है। उन्होंने 1962 से 2009 तक के करियर में 200 से अधिक फिल्मों में अभिनय किया। [4] वह 1970 से 1990 के दशक तक बॉलीवुड के सबसे प्रसिद्ध खलनायकों में से एक थे।

आजीविका
-------

उन्होंने साधना और शशि कपूर (1962) अभिनीत प्रेम पत्र में सुभाष के रूप में अभिनय किया। वह 1968 में मुमताज़ के साथ अपना घर अपनी कहानी (प्यास) में दिखाई दिए, उन्होंने "जिगर में दर्द कैसा इश्को उल्फत तो नहीं कहते" और 'मैं ये सोचा उसके डार' गाए हकीकत (1964) से उठा था', 'मुझे रात दिन ये ख्याल है' और 'एक फूल एक भूल' से 'मेरे दिल पे अंधेरी सा छन लगा'।

उन्होंने अक्सर खलनायक अजीत, प्रेम नाथ और प्राण, एक अत्याचारी पुलिस निरीक्षक, या एक आलसी आदमी के लिए दूसरे-इन-कमांड साइडकिक की भूमिका निभाई। वह अपनी तीखी आवाज, लंबी मूंछों और मूंछों के लिए सबसे ज्यादा जाने जाते थे। उन्होंने दीवार, कालिया, मजबूर, शराबी, सत्ते पे सत्ता, दोस्ताना, शान और लाल बादशाह जैसी कम से कम एक दर्जन अमिताभ बच्चन की फिल्मों में अभिनय किया। अन्य उल्लेखनीय प्रदर्शनों में फ़िरोज़ खान की 1974 की हिट खोटे सिक्के, इसके सीक्वल कच्चे हीरे, धर्मात्मा, साथ ही मेरा गाँव मेरा देश, और देव आनंद की हरे रामा हरे कृष्णा (1971) में पुलिस इंस्पेक्टर (विशेष उपस्थिति) के रूप में एक विकलांग चोर की भूमिकाएँ शामिल हैं। सुभाष घई की मेरी जंग (1985) और शाहरुख खान अभिनीत बादशाह (1999) में। उनकी आखिरी फिल्म झूम बराबर झूम (2007) और विक्टोरिया हाउस (2009) थी।

उन्होंने 2003 में CID में एपिसोडिक भूमिकाएँ भी निभाईं।

12 मई 2014 को 70 साल की उम्र में उनका निधन हो गया। वह लंबे समय से फेफड़ों के संक्रमण से पीड़ित थे।

इन्हें भी देखें
---------------

बाहरी कड़ियाँ
-------------

सन्दर्भ
-------
**अस्तोर घाटी** पाकिस्तान द्वारा नियंत्रित गिलगित-बाल्तिस्तान क्षेत्र के अस्तोर ज़िले में २,६०० मीटर (८,५०० फ़ुट) की ऊँचाई पर स्थित है। भारत के नज़रिए से इसे पाकिस्तान-अधिकृत कश्मीर में माना जाता है। अस्तोर घाटी नंगा परबत की पूर्व की ओर पड़ती है। यह १२० किमी लम्बी है और इसका क्षेत्रफल लगभग ५,०९२ वर्ग किमी (१,९६६ वर्ग मील) है। इसकी मुख्य वादी से चार छोटी वादियाँ उपशाखाएँ बनकर निकलती हैं। पूरी अस्तोर वादी के दायरे में लगभग १०० गाँव बसे हुए हैं जिनमें १९९८ में ७१,६६६ लोगों की आबादी थी। अस्तोर घाटी में दाख़िल होने का सब से सरल रास्ता गिलगित शहर से आता है। अस्तोर घाटी गिलगित से क़रीब ६० किमी दक्षिण-पूर्व में पड़ती है।

मौसम
----

गर्मियों में अस्तोर का मौसम बहुत अच्छा होता है और अधिक गरमी नहीं पड़ती। सर्दियों में यहाँ बहुत ठण्ड होती है और बर्फ़ पड़ती है। हर वर्ष घाटी के इलाक़ों में औसतन ६ इंच बर्फ़ और इर्द-गिर्द के पहाड़ों में औसतन २ से ३ फ़ुट बरफ पड़ती है।

भाषा
----

अस्तोर की घाटी में बसने वाले लोग शीना भाषा बोलते हैं, जो कश्मीरी भाषा की तरह एक दार्दी भाषा है।

सन्दर्भ
-------

1. ↑  1998 Census of Pakistan

इन्हें भी देखें
---------------

* गिलगित-बल्तिस्तान
* शीना भाषा
सीता देवी
**सीता देवी** (1915-2002), राजकुमारी कर्म के नाम से भी जाना जाता था और व्यापक तौर पे उस जमाने में उन्हें सबसे आकर्षक महिला के रूप में जाना जाता था। 

वे काशीपुर, उत्तराखंड के राजा की बेटी थी। 
13 साल की उम्र में उनकी शादी कपूरथला के राजा, महाराज जगजीत सिंह के सबसे छोटे बेटे करमजीत सिंह के साथ हुई।

उन्हें कई यूरोपीय भाषाओं में धाराप्रवाह था और यह माना जाता था कि उन्हें तैयार होने की शैली में पर्याप्त समझ थी। सेसिल बीतों से मैन तक्क के फोटोग्राफर के लिए, वे एक ख्याल जैसी थीं। 1930 के एक लोकप्रिय सामाजिक चरित्र के रूप में उन्हें इरा ग्र्श्विन के एक उत्पादन ज़िग्फैल्ड फ़ोलिश 1936 के लिए एक प्रेरणा माना गया।  19 वर्ष की आयु में वोग पत्रिका द्वारा उन्हें *उनिरपक्ष देवी* का खिताब दिया गया। तीन साल बाद, एक अमेरिकी पत्रिका लुक्क द्वारा उन्हें दुनिया की पांच का सबसे अच्छा तैयार होने वाली महिलाओं में शामिल किया गया। वे समकालीन गहने डिजाइनर हनूत सिंह की दादी हैं।

सन्दर्भ
-------

1. ↑  के लिए बनाया महाराजाओं: एक डिजाइन डायरी के राजसी भारत / द्वारा अमीन जाफर; पृष्ठों 113, 116-117. न्यूयॉर्क: Vendome प्रेस, 2006. ISBN 0-86565-174-4 ISBN 978-0-86565-174-6
2. ↑   Archived 2003-10-05 at the Wayback Machine भारतीय रियासतों वेबसाइट uq.शुद्ध.au
3. ↑  करम kapurthala.html[*मृत कड़ियाँ*] Paperdollywood
4. ↑  "समय 13 फ़रवरी 1939". मूल से 3 नवंबर 2012 को पुरालेखित. अभिगमन तिथि 1 मार्च 2017.
5. ↑  "संग्रहीत प्रति". मूल से 24 सितंबर 2013 को पुरालेखित. अभिगमन तिथि 1 मार्च 2017.
6. ↑  "संग्रहीत प्रति". मूल से 1 जुलाई 2013 को पुरालेखित. अभिगमन तिथि 1 मार्च 2017.
**अस्तोला** (استولا) या **सतदीप** (अर्थ: सात पहाड़ियों वाला द्वीप) या **हफ़्त तलार** (ہفت تلار) पाकिस्तान के बलोचिस्तान प्रान्त के मकरान तट से २५ किमी (१६ मील) दूर अरब सागर में स्थित एक द्वीप है। इस पर कोई स्थाई आबादी नहीं है और यह पास के पसनी नामक क़स्बे व बंदरगाह से लगभग ५ घंटों में पहुँचा जा सकता है। प्रशासनिक नज़र से यह बलोचिस्तान के ग्वादर ज़िले में पड़ता है। आबादी न होने के कारण यहाँ प्रकृति का राज है और कई पक्षी व जानवर यहाँ रहते हैं।

भूगोल
-----

अस्तोला द्वीप एक ढलान वाले पठार का बना हुआ है जिसपर सात पहाड़ी टीले हैं। वातावरण शुष्क होने के कारण पौधे व पेड़ कम हैं। द्वीप का दक्षिणी छोर धीमी ढलान से समुद्र-तल तक आता है जबकि उत्तरी छोर पर अचानक गहरी खाई के बाद समुद्र है। अस्तोला पाकिस्तान का सबसे बड़ा समुद्री द्वीप है। यह ६.७ किमी (४.२ मील) लम्बा और २.३ किमी (१.४ मील) चौड़ा है। इसका क्षेत्रफल लगभग ६.७ वर्ग किमी (२.६ वर्ग मील) है।

मंदिर व मस्जिद
--------------

अस्तोला को प्राचीन काल में सतद्वीप बुलाया जाता था जो इसके सात टिलों पर आधारित नाम है। यहाँ काली का एक प्राचीन मंदिर है जो हिन्दुओं के लिए तीर्थ है लेकिन वर्तमान काल में यह खंडहर बन चुका है। द्वीप पर एक छोटी मस्जिद भी है जिसे अनुकूल मौसम में यहाँ पसनी से मछली पकड़ने आये मछुआरे प्रयोग करते हैं।

इन्हें भी देखें
---------------

* ग्वादर
* मकरान

सन्दर्भ
-------

1. ↑  S.A.J Shirazi, ContactPakistan.com. "Astola with Sherazi Archived 2006-05-19 at the Wayback Machine". Archived from the original on 19 May 2006. Retrieved 2006-04-22.
2. ↑  "Religion and Society in Arab Sind," Derryl N. MacLean, E.J. Brill, 1989, Page 15, *... Kali is also honoured by a small temple, of undetermined antiquity, located on Astola or Heptaler Island (Sata-dvipa), twenty-six miles southeast of Pasni on the coast of Mukran ...*
[चित्र:

**सुन याओटिंग** राजशाही चीन के समय से आधूनिक काल तक जीवित रहने वाले अंतिम राजशाही हिजड़े थे।

प्ररंभिक जीवन
-------------

सुन का प्ररंभिक जीवन दुःखों से भरा था। उनके गाँव के ज़मीनदान ने उनके खेतों पर ख़ब्ज़ा कर लिया था और उनके घर को जला दिया था। परिवार की स्थिति दयनीय थी। ऐसे में उनके पिता ने इस आशा में कि सुन यदि नपुंसक बना दिये जाते हैं तो उन्हे राज दरबार में राजपरिवार की महिलाओं और महल की देख-रेख का दायित्व प्राप्त होगा जिससे कि उनके पिता और भाई-बहन की पारिवारिक आर्थिक स्थिति ठीक होगी, सुन का अपने हाथों से बधियाकरण किया।

नपुंसकीकरण
----------

सुन के पिता ने नपुंसकीकरण की प्रक्रिया को सुन पर मिट्टी की दीवारों से बने एक घर में पूरा किया। उस समय उनकी आयु आठ वर्ष की थी। इस प्रक्रिया के समय कोई बेहोश करने की दवाई नहीं थी और केवल तेल में डूबे हुए काग़ज़ को पट्टी के तौर पर प्रयोग में लाया गया था। एक फटी-हुई रज़ाई को सुन के गुप्तांग के मुख्य भाग को अलग करने के बाद उसके अन्दर डाला गया था ताकि चोट के ठीक होते समय उसे बन्द होने से रोका जा सके।

सुन तीन दिन तक बेहोश रहे थे। वह दो महीने तक अपने पाँव पर चल नहीं सकते थे। जब वह चलने-फिरने के योग्य हुए, उन्हें पता चला कि जिस राजा की सेवा के लिए उन्हें अपनी पुरुष पहचान गँवानी पड़ी, उसके अधिकार उससे कुछ सप्ताह पूर्व छीन लिए गए थे।

सांस्कृतिक क्रांति
------------------

चीन के नाम-मात्र राजा पू यी ने सुन याओटिंग को अपने महल में जगह दी। वह अभी एक अच्छे "कर्मचारी" के रूप में राज परिवार की महिलाओं की देख-रेख कर ही रहे थे की 1966-76 के बीच चीन में सांस्कृतिक क्रांति की लहर दौड़ी, जिसके चलते राजपरिवार के सदस्यों के रहे सहे अधिकार भी हटा दिए गए।

सिर्फ़ इतना ही नहीं, चीन में राजशाही दौर की हर बात को दंडनीय माना जाने लगा। चीन के राजशाही हिजड़ों के बारे में एक मान्यता थी कि यदि मृत्यु के समय उस व्यक्ति के शव के साथ उसके अलग किए गए गुप्तांग को सम्मिलित किया जाए तो अगले जन्म में वह व्यक्ति पुरुष के रूप में वापस आएगा।

सुन याओटिंग इस आशावादी मान्यता को भी पूरा करने से रहे क्योंकि सांस्कृतिक क्रांति से भयभीत होकर उनके परिवार वालों उनके गुप्तांग को भी नष्ट कर दिया था।

चीनी सरकार का बरताव
-------------------

सांस्कृतिक क्रांति के बाद कई राजशाही हिजड़े भाग खड़े हुए, पर सुन याओटिंग अपने स्थान पर बना रहा। शुरू में उससे कड़ाई से निपटा गया, पर बाद में सरकार ने उसे छोड़ दिया। उस अपने जीवन के अंतिम समय बेजिंग के मन्दिर में गुज़ारे।

मृत्यु
------

सुन याओटिंग 1996 में अपनी प्रकृतिक मौत मर गया था।

जीवन पर एक पुस्तक
-----------------

इतिहासकार जिया यिंगहुआ (Jia Yinghua) ने सुन याओटिंग के जीवन पर आधारित एक पुस्तक "The Last Eunuch of China" लिखी थी जो 2009 में प्रकाशित हुई। इसी पर आधारित एक फ़िल्म भी बनी।

सन्दर्भ
-------

1. ↑  "संग्रहीत प्रति". मूल से 1 जुलाई 2015 को पुरालेखित. अभिगमन तिथि 28 जून 2015.
**अस्थियाँ** या हड्डियाँ  रीढ़धारी जीवों का वह कठोर अंग है जो अन्तःकंकाल का निर्माण करती हैं। यह शरीर को चलाने (स्थानांतरित करने), सहारा देने और शरीर के विभिन्न अंगों की रक्षा करने में सहायता करती हैं साथ ही यह लाल और सफेद रक्त कोशिकाओं का निर्माण करने और खनिज लवणों का भंडारण का कार्य भी करती हैं। अस्थियाँ विभिन्न आकार और आकृति की होने के साथ वज़न में हल्की पर मजबूत होती हैं। इनकी आंतरिक और बाहरी संरचना जटिल होती है। अस्थि निर्माण का कार्य करने वाले प्रमुख ऊतकों में से एक उतक को खनिजीय अस्थि ऊतक, या सिर्फ अस्थि ऊतक भी कहते हैं और यह अस्थि को कठोरता और मधुकोशीय त्रिआयामी आंतरिक संरचना प्रदान करते हैं। अन्य प्रकार के अस्थि ऊतकों में मज्जा, अन्तर्स्थिकला और पेरिओस्टियम, तंत्रिकायें, रक्त वाहिकायें और उपास्थि शामिल हैं। वयस्क मानव के शरीर में 206 हड्डियां होती हैं वहीं शिशुओं में 275 से 300 तक हड्डियाँ पायी जातीं हैं।

आयतन
----

हड्डी की मात्रा हड्डी के गठन और हड्डी के पुनर्जीवन की दर से निर्धारित होती है। हाल के शोध ने सुझाव दिया है कि कुछ वृद्धि कारक ऑस्टियोब्लास्ट गतिविधि को बढ़ाकर हड्डी के गठन को स्थानीय रूप से बदलने के लिए काम कर सकते हैं। कई हड्डी-व्युत्पन्न वृद्धि कारकों को हड्डी संस्कृतियों के माध्यम से अलग और वर्गीकृत किया गया है। इन कारकों में इन्सुलिन जैसे वृद्धि कारक I और II, परिवर्तन कारक-बीटा, फाइब्रोब्लास्ट वृद्धि कारक, प्लेटलेट-व्युत्पन्न वृद्धि कारक, और अस्थि मोर्फोजेनेटिक प्रोटीन शामिल हैं। साक्ष्य बताते हैं कि अस्थि कोशिकाएं अस्थि मैट्रिक्स में बाह्य भंडारण के लिए वृद्धि कारक उत्पन्न करती हैं। अस्थि मैट्रिक्स से इन वृद्धि कारकों की रिहाई से ऑस्टियोब्लास्ट अग्रदूतों का प्रसार हो सकता है। अनिवार्य रूप से, अस्थि वृद्धि कारक स्थानीय अस्थि निर्माण के संभावित निर्धारकों के रूप में कार्य कर सकते हैं। शोध ने सुझाव दिया है कि पोस्टमेनोपॉज़ल ऑस्टियोपोरोसिस में रद्द हड्डी की मात्रा कुल हड्डी बनाने वाली सतह और सतह के प्रतिशत के बीच संबंध से निर्धारित की जा सकती है।

सन्दर्भ
-------

1. ↑  Lee, Cassandra. "The Bone Organ System: Form and Function". *Science Direct*. अभिगमन तिथि 30 January 2022.
2. ↑  de Buffrénil, Vivian; de Ricqlès, Armand J; Zylberberg, Louise; Padian, Kevin; Laurin, Michel; Quilhac, Alexandra (2021). *Vertebrate skeletal histology and paleohistology* (Firstiton संस्करण). Boca Raton, FL: CRC Press. पपृ॰ xii + 825. आई॰ऍस॰बी॰ऍन॰ 978-1351189576.
3. ↑  Baylink, D. J. (1991). "Bone growth factors". *Clinical Orthopaedics and Related Research*. **263** (263): 30–48. PMID 1993386. डीओआइ:10.1097/00003086-199102000-00004.

बाहरी कड़ी
----------

|  |  |
| --- | --- |
|  | **Bones** से संबंधित मीडिया विकिमीडिया कॉमंस पर उपलब्ध है।  |

|  |  |
| --- | --- |
|  |  विकिसूक्ति पर ***अस्थि*** से सम्बन्धित उद्धरण हैं।  |

* अमेरिकन सोसाइटी फॉर बोन एंड मिनरल रिसर्च द्वारा शैक्षिक संसाधन सामग्री (एनिमेशन सहित)
* 

पीजोइलेक्ट्रिसिटी और बोन रीमॉडेलिंग की समीक्षा (संदर्भ सहित)

* साइंस क्रिएटिव क्वार्टरली से बोन बायोलॉजी का एक अच्छा बुनियादी अवलोकन

* Usha Kini; B. N. Nandeesh (2013-01-03). "Ch 2: Physiology of Bone Formation, Remodeling, and Metabolism" (PDF). प्रकाशित Ignac Fogelman; Gopinath Gnanasegaran; Hans van der Wall (संपा॰). *Radionuclide and hybrid bone imaging*. Berlin: Springer. पपृ॰ 29–57. आई॰ऍस॰बी॰ऍन॰ 978-3-642-02399-6. मूल (PDF) से 6 नवंबर 2020 को पुरालेखित. अभिगमन तिथि 25 मार्च 2022.

* अस्थि ऊतक विज्ञान फोटोमाइक्रोग्राफ
**सुरेन्द्र सिंह बघेल** (जन्म 17 मार्च, 1977) भारतीय राष्ट्रीय कांग्रेस के नेता, निर्वाचन क्षेत्र - कुक्षी मध्य प्रदेश. 

वह संसदीय के उपाध्यक्ष भारतीय युवा कांग्रेस की धार-मऊ संसदीय निर्वाचन क्षेत्रहै । अपने पिता प्रताप सिंह बघेल भी चुनाव लड़ा विधानसभा चुनाव में असफल भाजपा के टिकट से कुक्षी में 2008. वह समर्पित है के लिए महत्वपूर्ण मुद्दों की तरह आदिवासी सशक्तिकरण, गुणवत्ता, स्वास्थ्य सुविधाओं, शिक्षा की गुणवत्ता, गुणवत्ता के खेल सुविधाओं के लिए आदिवासी और पिछले नहीं बल्कि कम से कम महिलाओं का सशक्तिकरण हो । 

  

पूरे जिले में वह था के रूप में लोकप्रिय जाना **हनी बघेल** की वजह से उसका मीठा, देखभाल और विनम्र स्वभाव. वर्ष 2013 में उन्होंने होंगे विधानसभा चुनाव से कुक्षी निर्वाचन क्षेत्र के मध्य प्रदेश.

प्रारंभिक जीवन और शिक्षा
------------------------

Baghel में पैदा हुआ था, बड़ौदा, गुजरात में 17 मार्च, 1977, सबसे बड़े बच्चे के साथ प्रसिद्ध राजनीतिज्ञ के मध्य प्रदेश प्रताप सिंह बघेल, पूर्व मंत्री मध्य प्रदेश सरकार. उन्होंने अध्ययन में डेली कॉलेज, इंदौर से पहले स्नातक में बरकतुल्लाह विश्वविद्यालय 2001 में.

राजनीति
-------

Surendra Singh Baghel अग्रणी footmarch.
अपने पिता प्रताप सिंह बघेल था में मंत्री, मध्य प्रदेश सरकार और भी था, संसद के एक पूर्व सदस्य है. को पूरा करने के बाद अपने पद स्नातक स्तर की पढ़ाई बघेल के प्रबंधन के शुरू में अपने पिता की राजनीतिक मामलों. 

2008 में, उन्होंने नियुक्त किया गया था के रूप में राष्ट्रपति की धार यूथ कांग्रेस समिति के मध्यप्रदेशहै । अपने कार्यकाल के दौरान के रूप में युवा कांग्रेस के अध्यक्ष, वह शुरू की कई जागरूकता अभियानों के बीच आदिवासी जिले के लिए उनके सशक्तिकरण और से वर्ष 2008 से 2013 तक, वह आयोजित कई footmarch में कुक्षी क्षेत्र के खिलाफ अप्रासंगिक नीतियों के नेतृत्व में भाजपा की सरकार मध्यप्रदेश में है ।

2013 में कांग्रेस के नेतृत्व आवंटित उसे पार्टी टिकट के लिए प्रतियोगिता में विधानसभा चुनाव वह हार बैठे विधायक भाजपा के Mukam सिंह Kirade(के पति पूर्व मंत्री श्रीमती रंजना बघेल) के साथ humongous मार्जिन के 42,768 वोट मिले ।

संदर्भ
------

2018 का विधानसभा चुनाव कांग्रेस द्वारा जीत जाने पर हनी सिंह बघेल को राज्य सरकार के मंत्रिमंडल में भी जगह देने की ख़बर है ।

1. ↑  "संग्रहीत प्रति". मूल से 7 जनवरी 2019 को पुरालेखित. अभिगमन तिथि 26 मई 2018.
2. ↑  "संग्रहीत प्रति" (PDF). मूल (PDF) से 20 अगस्त 2018 को पुरालेखित. अभिगमन तिथि 26 मई 2018.
3. ↑  "संग्रहीत प्रति". मूल से 21 नवंबर 2012 को पुरालेखित. अभिगमन तिथि 26 मई 2018.
4. ↑  "Archived copy". मूल से 2012-12-06 को पुरालेखित. अभिगमन तिथि 2012-12-21.सीएस1 रखरखाव: Archived copy as title (link)
5. ↑  "संग्रहीत प्रति". मूल से 16 जनवरी 2014 को पुरालेखित. अभिगमन तिथि 26 मई 2018.
6. ↑  "संग्रहीत प्रति". मूल से 20 फ़रवरी 2017 को पुरालेखित. अभिगमन तिथि 26 मई 2018.
7. ↑  "संग्रहीत प्रति". मूल से 16 नवंबर 2018 को पुरालेखित. अभिगमन तिथि 26 मई 2018.
8. ↑  "संग्रहीत प्रति". मूल से 16 नवंबर 2018 को पुरालेखित. अभिगमन तिथि 26 मई 2018.
जब अवटुग्रंथि पर्याप्त मात्रा में हार्मोन नहीं बना पाता तो शरीर, उर्जा का उपयोग मात्रा से कम करने लगता है। इस अवस्था को **हाइपोथायराडिज़्म** कहते हैं। यह बीमारी किसी भी आयु वाले व्यक्तियों को हो सकती है तथापि महिला में पुरुष के अनुपात में यह बीमारी पांच से आठ गुणा अधिक है। अवटुग्रंथि (थायराइड) एक छोटी सी ग्रंथि होती है जो तितली के आकार की निचले गर्दन के बीच में होती है। इसका मूल काम होता है कि शरीर के उपापचय (मेटाबोलिज्म) (कोशिकाओं की दर जिससे वह जीवित रहने के लिए आवश्यक कार्य कर सकता हो) को नियंत्रित करे। उपापचय (मेटाबोलिज़्म) को नियंत्रित करने के लिए अवटुग्रंथि (थायराइड) हार्मोन बनाता है जो शरीर के कोशिकाओं को यह बताता है कि कितनी उर्जा का उपयोग किया जाना है। यदि अवटुग्रंथि (थायराइड) सही तरीके से काम करे तो संतोषजनक दर पर शरीर के उपापचय (मेटाबोलिज़म) के कार्य के लिए आवश्यक हार्मोन की सही मात्रा बनी रहेगी। जैसे-जैसे हार्मोन का उपयोग होता रहता है, अवटुग्रंथि (थायराइड) उसकी प्रतिस्थापना करता रहता है। अवटुग्रंथि, रक्त की धारा में हार्मोन की मात्रा को पिट्यूटरी ग्रंथि को संचालित करके नियंत्रित करता है। जब मस्तिष्क के नीचे खोपड़ी के बीच में स्थित पिट्यूटरी ग्रंथि को यह पता चलता है कि अवटुग्रंथि हार्मोन की कमी हुई है या उसकी मात्रा अधिक है तो वह अपने हार्मोन (टीएसएच) को समायोजित करता है और अवटुग्रंथि को बताता है कि क्या करना है।

कारण
----

हाइपोथाइराडिज़्म के कारण निम्नलिखित हैं-

* थाइरोडिटिस में अवटुग्रंथि सूज जाती है। इससे हार्मोन आवश्यकता से कम बनता है।
* हशिमोटो का थाइरोडिटिस असंक्राम्य (इम्यून) प्रणाली की बीमारी है जिसमें दर्द नहीं होता। यह वंशानुगत बीमारी है।
* पोस्टपरटम थाइरोडिटिस प्रसव के बाद 5 से 9 प्रतिशत महिलाओं को होती है।
* आयोडीन की कमी एक ऐसी समस्या है जो विश्व में लगभग एक करोड़ लोगों को है। अवटुग्रंथि आयोडिन का उपयोग हार्मोन बनाने के लिए करता है।
* अकार्य अवटुग्रंथि 4000 में एक नवजात शिशु को होता है। यदि इस समस्या का समाधान न किया गया हो तो बच्चा शारीरिक और मानसिक रूप से पिछड़ सकता है।

लक्षण
-----

हाइपोथाइराडिज़्म के निम्नलिखित लक्षण है:

* थकावट
* अक्सर और अधिक मासिक-धर्म
* स्मरणशक्ति में कमी
* वजन बढ़ना
* सूखी और रूखी त्वचा और बाल
* कर्कश वाणी
* सर्दी को सह नहीं पाना

इन्हें भी देखें
---------------

* हाइपरथाइराडिज़्म
* अवटु ग्रंथि

सन्दर्भ
-------

बाहरी कड़ियाँ
-------------
वेनेजुएला के पियानोवादक टेरेसा कारेनो (1853-1917) ने नौ वर्ष की आयु में न्यूयॉर्क में प्रदर्शन किया था।
मनोवैज्ञानिक अनुसन्धान साहित्य में **असाधारण-प्रतिभाशाली शिशु** या **अद्भुत-प्रतिभाशाली शिशु** (अंग्रेजी : child prodigy या जर्मन : Wunderkind) १० वर्ष से कम आयु के उन बच्चों को कहते हैं जिनका किसी क्षेत्र में किसी विशेषज्ञ वयस्क के बराबर अर्थपूर्ण आउटपुट दे रहे हों। दूसरे शब्दों में, वह बालक जिसकी मानसिक आयु अपनी आयु वर्ग के अनुपात में औसत से बहुत अधिक हो, उसे प्रतिभावान या प्रतिभाशाली बालक कहा जाता है। संगीत, कला या किसी अन्य क्षेत्र में अत्यधिक योग्यता रखने वाला बालक भी प्रतिभाशाली बालकों की श्रेणी में आता है। 

वैज्ञानिकों का मानना है कि प्रतिभावान बालक बुद्धि के साथ-साथ शारीरिक रूप से, व्यक्तित्व रूप से, तथा समायोजन की दृष्टि से भी श्रेष्ठ होते हैं।

परिभाषा
-------

अलग-अलग वैज्ञानिकों ने भिन्न-भिन्न तरह से 'असाधारण-प्रतिभाशाली शिशु' की परिभाषा की है।

**हैविंगहर्स्ट** (Havighurst) के अनुसार, "प्रतिभाशाली बालक वे हैं जो समाज के किसी भी कार्यक्षेत्र में निरन्तर कार्यकुशलता का परिचय देते हैं।"

**प्रेम पसरीचा** ने प्रतिभाशाली बालक को इस प्रकार से परिभाषित किया है- "जो सामान्य बुद्धि की दृष्टि से श्रेष्ठ प्रतीत हो या उन क्षेत्रों में जिनका अधिक बुद्धिलब्धि से सम्बन्धित होना जरूरी नहीं, अति विशिष्ट योग्यताएँ रखता हो।"

**अब्दुल रऊफ** के अनुसार, "प्रायः उच्च बुद्धिलब्धि को प्रतिभाशाली होने का संकेत माना जाता है। अतः ‘प्रतिभाशाली बालक’ शब्द का अभिप्राय बालक की उच्च बुद्धिलब्धि से किया जाता है।"

**कोलेसनिक** के अनुसार, "वह प्रत्येक बालक जो अपने आयु स्तर के बच्चों में किसी योग्यता में अधिक हो और जो हमारे समाज के लिए कुछ महत्त्वपूर्ण नया योगदान कर सके।"

**टरमन** के अनुसार, "प्रतिभाशाली बालक वह है जिसकी बुद्धिलब्धि 140 है।"

प्रतिभाशाली बालक जिनकी बुद्धिलब्धि 140 से अधिक होती है, समाज में प्रायः 2 से 4 प्रतिशत ही होते हैं। ये सामान्य बालकों से हर क्षेत्र में योग्य होते हैं व इनकी शैक्षिक उपलब्धि भी अधिक होती है। प्रतिभाशाली बालक समाज में अपने आपको अन्य सामान्य बालकों की अपेक्षा जल्दी सामायोजित कर लेते हैं।

ये किसी भी जाति, धर्म, लिंग और किसी भी समुदाय से सम्बन्धित हो सकते हैं। प्रतिभाशाली बालक राष्ट्र की रीढ़ होते हैं। ये समाज के हर कोने में पाये जाते हैं। बहुत-से विकलांग बच्चों, जैसे- गूंगे-बहरे अस्थि बाधित, वाणी और भाषा सम्बन्धी दोष वाले बच्चों में भी प्रतिभाशाली बच्चे देखने को मिलते हैं।
गान्धार से प्राप्त तीसरी/चौथी शताब्दी की पट्टिका जिसमें असित की भविष्यवाणी को दर्शाया गया है। (Rietberg Museum, Zurich; Inv. No. RVI 11)
**असिता** ईसा पूर्व ६ठवीं शताब्दी के एक तपस्वी सन्त थे जिन्होंने सिद्धार्थ गौतम के जन्म पर उनके असाधारण होने की भविष्यवाणी की थी। ऐसा कहा जाता है कि असित और राजा शुद्धोधन (सिद्धार्थ के पिता) बचपन के साथी थे। सिद्धार्थ के जन्म पर वे पहली बार महल पधारे। शिशु की अद्वितीय महानता और ईश्वरीय गुणों से अवगत असित जब नवजात शिशु से मिले तो उन्होंने शिशु के चरणों में माथा टेका। शिशु के चरण असित की जटाओं में फँस गए। महात्मा रो पड़े। राजा ने पूछा ऐसी शुभ घड़ी में आप रोते क्यों हैं? महात्मा ने कहा मैं बूढ़ा हो गया हूँ और इस होने वाले महापुरुष के ऐश्वर्य से वंचित रहूंगा।

असित के उल्लेख
--------------

* (1) महर्षि कण्व के आश्रम में दुष्यन्त और शकुन्तला के प्रेम विवाह से उत्पन्न पुत्र जो भरत के नाम से विख्यात है। असित, सर्वदमन और भारत दौष्यन्ति इसके अप्रचलित नाम हैं। इनके भरत नाम पर ही इस देश का नाम भारत पड़ा।

* (2) असित काश्यप अथवा असित देवल - एक सूक्तद्रष्टा। कश्यप का पुत्र तथा हिमालय की कन्या एकपर्णा का पति।

सन्दर्भ
-------

Narada (1 January 2006). The Buddha and His Teachings. Jaico Publishing House. p. 2. ISBN 978-81-7992-617-8.

बाहरी कड़ियाँ
-------------

* असित देवल तथा जैगीषव्य मुनि का जीवनचरित (कृष्णकोश)
**अवतर सिंह अटवाल (Avtar Singh Atwal या A. S. Atwal)** पंजाब पुलिस में पुलिस उप महानिरीक्षक थे।

वह स्वर्ण मंदिर के चरणों पर जर्नाल सिंह भंदरावाले के अनुयायियों में से एक के द्वारा मारे गए थे। तत्काल दिनों में ठीक ऑपरेशन ब्लू स्टार के प्रारंभ होने से पहले मार दिया था। 

हरिचंद सिंह लोंगोवाल और गुरचरण सिंह टोहरा जैसे अकाली नेताओं तुरंत रिकॉर्ड पर चले गए ताकि हत्या के किसी भी अनिश्चित पदों की निंदा न करें। कट्टर संत भिंडरनवाले ने कट्टरता का एकमात्र ध्यान आकर्षित किया। जिसने इस काम को "सिखों को बदनाम करने के लिए सरकार का हस्तकला" बताया।

उन्हे वीरता के लिए राष्ट्रपति के पुलिस पदक मरणोपरांत से सम्मानित किया गया। वह अपनी पत्नी और बेटे छोड़ गए। उनकी पत्नी अमृता अटवाल बाद में पंजाब सिविल सेवा में शामिल हुईं। उनके पुत्र, हरबीर अटवाल, भी एक इंस्पेक्टर के रूप में पंजाब पुलिस में शामिल हुए।

सन्दर्भ
-------

1. ↑  Dilip K. Das; Peter C. Kratcoski (2003). *Meeting the challenges of global terrorism: prevention, control, and recovery*. Lexington Books. पपृ॰ 89–. आई॰ऍस॰बी॰ऍन॰ 978-0-7391-0499-6. मूल से 31 दिसंबर 2013 को पुरालेखित. अभिगमन तिथि 26 December 2011.
2. ↑  यू ट्यूब पर वीडियो देखें।
3. ↑  "Vir Sanghvi". Vir Sanghvi. मूल से 21 अक्तूबर 2017 को पुरालेखित. अभिगमन तिथि 2017-02-07.
4. ↑  "DIG Avtar Singh Atwal brutally murdered outside Golden Temple in Amritsar". मूल से 13 मई 2017 को पुरालेखित. अभिगमन तिथि 2016-10-14.
5. ↑  "Martyr's Gallery". Punjabpolice.gov.in. मूल से 21 मार्च 2017 को पुरालेखित. अभिगमन तिथि 2017-02-07.
**अवंतिका एक्सप्रेस 12961/12962** एक सुपरफास्ट एक्सप्रेस ट्रेन है जोकि इंदौर और मुंबई सेंट्रल के बीच चलती है। यह दैनिक रूप से संचालित होती है।

ट्रैन का "अवंतिका" नाम इंदौर के पास स्थित एक ऐतिहासिक शहर उज्जैन के पूर्व नाम 'अवंती' से लिया गया है।

कोच
---

अवन्तिका एक्सप्रेस 1 एसी 1 क्लास कम एसी 2 टियर, 1 एसी 2 टियर, 5 एसी 3 टियर, 12 स्लीपर श्रेणी, 4 सामान्य श्रेणी के कोच है. समय में, यह भी किया जाता है, एक उच्च क्षमता वाले पार्सल वैन. के रूप में सबसे अधिक रेल सेवाएं भारत में, कोच रचना संशोधन किया जा सकता है के विवेक पर भारतीय रेल पर निर्भर करता है मांग.

सेवा
----

यह एक दैनिक ट्रेन और दूरी को शामिल किया गया के 829 किलोमीटर में 13 घंटे 55 मिनट के रूप में 12961 अवंतिका एक्सप्रेस (59.57 किमी/घंटा) और 13 घंटे 45 मिनट के रूप में 12962 अवंतिका एक्सप्रेस (60.29 किमी/घंटा) है ।

कर्षण
-----

पश्चिमी रेलवे पूरा डीसी बिजली के रूपांतरण के लिए एसी पर 5 फरवरी 2012. यह अब नियमित रूप से hauled द्वारा वडोदरा के आधार WAP 5 या वैप 4ई इंजन है ।

गैलरी
-----

* अवंतिका एक्सप्रेस - एसी 1 क्लास कम एसी 2 टियर कोचअवंतिका एक्सप्रेस - एसी 1 क्लास कम एसी 2 टियर कोच
* अवंतिका एक्सप्रेस के स्लीपर कोचअवंतिका एक्सप्रेस के स्लीपर कोच
* अवंतिका एक्सप्रेस में पनाह इंदौरअवंतिका एक्सप्रेस में पनाह इंदौर
* 12961 अवंतिका एक्सप्रेस12961 अवंतिका एक्सप्रेस

बाहरी लिंक
----------

* अवंतिका एक्सप्रेस
*